Lav et referat af nedenstående tekst:

Tekst:
For nyligt besluttede et flertal i byrådet i Rebild Kommune, at den kommunale skole i Ravnkilde fra næste år skal lukke. Lukningen af skolen med de i øjeblikket 38 elever kommer til at spare kommunen for omkring fire millioner kroner om året. Men det vil lokalbefolkningen i landsbyen ikke acceptere lige med det samme. De vil starte deres egen friskole, og en af initiativtagerne er skolelærer Helle Randers: - Vi har brug for, der er liv i en lille landsby som den her, slår hun fast. Troen er vigtig Også hos den lokale købmand er håbet, at der i de kommende år er en skole i byen. - Jeg støtter alt, hvad der giver noget fremdrift i Ravnkilde, så selvfølgelig støtter jeg det også, siger Hanne Degn, der er indehaver af Min Købmand i Ravnkilde. En skole og en købmand er altafgørende for en landsby af Ravnkildes størrelse. Uden det er det svært at få nye beboere. - Jeg tror, det bliver svært at få unge til at bosætte sig her i byen og i takt med, at der er en naturlig udskiftning i husene. Så tror jeg, det bliver svært at tiltrække unge mennesker, siger Hanne Degn. Helle Randers håber på, at projektet om en ny friskole i byen bliver en realitet. Men før det kan ske, er det afgørende at få hele byens opbakning. - Jeg tror på det, men jeg skal have alle andre til at tro på det, og det håber jeg, de vil. Jeg tror, at hvis vi kommer i gang, så kan vi godt bygge noget godt op, siger hun. Se TV2 Nords indslag om kampen for en ny skole herunder:

Referat:
Planen om skolelukning i Ravnkilde har skabt røre i Rebild. Nu vil de lokale starte deres egen friskole.